Քինգ-Քոնգ (ֆիլմ, 2005)

**Քինգ-Քոնգ** (), 2005 թվականի արկածային ֆիլմ, 1933 թվականին նկարահանված համանուն ֆիլմի ռիմեյքը։

Ռեժիսոր Փիթեր Ջեքսոնը ֆիլմը նկարահանեց՝ հագեցած օրիգինալ ֆիլմի շնչով, սակայն օգտագործելով նորարական տեխնիկական միջոցներ։ Ֆիլմի համար գրվեց նոր սցենար, որը հավատարիմ էր մնում նախորդ ֆիլմին։

## Սյուժե
Ֆիլմի գործողություններն սկսվում են Նյու Յորքում, 1933 թվականին՝ Մեծ Ճգնաժամի տարիներին։ Ֆիլմի գլխավոր հերոսուհին՝ Էնն Դերրոուն, կորցնելով դերասանուհու իր աշխատանքը, պատահաբար ծանոթանում է Կառլ Դենհամի հետ, որը բազմաթիվ պրոբլեմներ ունեցող կինոգործիչ էր։ Կառլը հրավիրում է Էննին նկարահանվել իր նոր ֆիլմում։ Իմանալով, որ ֆիլմի սցենարի հեղինակն իր սիրելի դրամատուրգ Ջեք Դրիսկոլլն է, աղջիկը համաձայնվում է և կնքում պայմանագիր։

Շուտով նրանք ուղևորվում են դեպի Գանգերի կղզի (Skull Island), որը տեղակայված էր Հնդկական օվկիանոսի խորքերում։ Հենց այնտեղ էլ պետք է նկարահանվեր ֆիլմը։ Ճանապարհին Էննը և Ջեքը սիրահարվում են միմյանց։ Սակայն տեղի է ունենում անհաջողություն՝ նավը հարվածում է ժայռաբեկորներին և նկարահանող անձնակազմը հազիվ է կարողանում դուրս գալ ափ։ Տեղացիները գողանում են Էննին։

Խումբը գտնում է աղջկան և տեսնում, որ նրան կապել են և հենել պատին։ Այդ պահին ջունգլիներից դուրս է գալիս հսկայական չափեր ունեցող մի գորիլա, որին կոչում են Քոնգ, և փախցնում է Էննին։ Աղջկան գտնել ցանկանալու հույսով նրանք սկսում են առաջ շարժվել և այդ ընթացքում անձնակազմի շատ անդամներ մահանում են հսկակյական միջատներից, սողուններից և այլ հրեշներից։ Սակայն Դրիսկոլլին հաջողվում է փրկել Էննին։

Դենհեմը որոշում է Նյու Յորք տանել հրեշին և ցուցադրելով մեծ գումարներ վաստակել։ Դա նրան հաջողվում է։ Վերադառնալով Նյու Յորք՝ նա իրականացնում է իր ցանկությունը։ Շոուի ժամանակ Քոնգը արձակում է կապերը, փախչում քաղաք և սկսում ավերածություններ գործել քաղաքում։ Միաժամանակ նա փորձում է գտնել Էննին և հանկարծ նրանք հանդիպում են։ Աղջկա հետ միասին նա բարձրանում է Էմփայր-սթեյթ-բիլդինգ շինության վրա։ Ինքնաթիռներով հարձակումներ գործելով՝ Քոնգին սպանում են և նա ընկնում է ցած։

Գորիլայի դիակը տեսնելով ֆիլմի վերջին տողերն է արտասանում Կառլը.

*Օ, ոչ, պատճառը ինքնաթիռները չեն։ Գեղեցկությունը սպանեց հրեշին:*

## Դերերում

## Տարբերություններ 1933 թվականի ֆիլմից
* Օրիգինալ տարբերակում Էննը միայն վախենում է Քոնգից և չի զգում սեր նրա հանդեպ։
* Օրիգինալ տարբերակում Ջեք Դրիսկոլլը կապիտան Էնգլհորնի օգնականն էր, իսկ ռիմեյքում՝ դրամատուրգը։
* Օրիգինալ տարբերակում պատկերված է Քոնգի մարտի երեք տեսարան, իսկ ռիմեյքում՝ երկու։

## Հետաքրքիր փաստեր
* Ֆիլմի բյուջեն՝ 207 միլիոն դոլար, այն դարձնում է պատմության ամենաթանկարժեք ֆիլմերից մեկը։
* Փիթեր Ջեքսոնի եկամուտը ֆիլմից կազմեց 20 միլիոն դոլար, որը ռեկորդային է ռեժիսորական պատմության մեջ (չհաշված Ջեյմս Քեմերոնին)։
* Քոնգի ձայնը և շարժումները պատկանում են դերասան Էնդի Սերքիսին, որը նույն տեխնոլոգիայով նկարահանվել է նաև Գոլլումի («Մատանիների տիրակալը» ֆիլմաշարում), ինչպես նաև Կայսրի դերում («Կապիկների մոլորակի ապստամբությունը» ֆիլմում)։
* Ռեժիսոր Փիթեր Ջեքսոնը՝ որպես կամեո, նկարահանվել է օդաչուներից մեկի դերում։
* 2007 թվականի «Վերափաթաթում» ֆիլմում Ջեք Բլեքն արդեն ինքն է նկարահանում «Քինգ-Քոնգ» ֆիլմը։
* Սկզբում ֆիլմը որոշել էին ստեղծել սև ու սպիտակ, սակայն այդ որոշումից հրաժարվեցին նրա անհետաքրքրության պատճառով։
* Ֆիլմում երկրորդական փոքրիկ դեր է կատարում Ջեսսիկա լի Ռոուզը, որը հետագայում դարձավ հայտնի կինոդերասանուհի։

## Ծանոթագրություններ

## Արտաքին հղումներ
* '''Ֆիլմի պաշտոնական կայքը'''
* 
* «Քինգ-Քոնգ» Rotten Tomatoes կայքում
* Ֆիլմի ֆան-կայքը 
* Քինգ-Քոնգ
* http://www.scepsis.ru/library/id_428.html
* Մրցանակներ և անվանակարգեր IMDb կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2005 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Գերմանական արկածային ֆիլմեր
Կատեգորիա:Գերմանական մարտաֆիլմեր
Կատեգորիա:Գերմանական ֆանտաստիկ ֆիլմեր
Կատեգորիա:Գերմանական ֆենտեզի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նորզելանդական ֆիլմեր
Կատեգորիա:Պեպլումներ
Կատեգորիա:Փիթեր Ջեքսոնի ֆիլմեր
Կատեգորիա:Օսկարակիր ֆիլմեր
Կատեգորիա:Ֆիլմեր Քինգ-Քոնգի մասին
Կատեգորիա:Ֆիլմեր դինոզավրերի մասին
Կատեգորիա:Ֆիլմեր կապիկների մասին
Կատեգորիա:Ֆիլմեր հրեշների մասին
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 1933 թվականին